  Майя Бывальцева Удмуртиысь зоопаркын кык лемуръёс вордскизы. Шумпотымон учыр 12-тӥ южтолэзе луиз, верзы ивортодэтъя «Удмуртия» агентстволы ужъюртлэн пресс-службаяз. Али нуныослэн секталазы 100-150 грамм котыр, мумы яке айы луэмзы тодмо ӧвӧл на. Соос Бриджит но Джулиан кузъёслэн нырысетӥ пиоссы Лемуръёс трос дырзэс анаенызы ортчыто, солэн тыбыр яке кӧт вылаз пуко. Толэзь – кык ортчыса, соос ас кожазы ветлыны кутскозы ни, мумызы доры кӧлыны но сиськыны гинэ берытскылозы. Та дыре пичи лемуръёс ноныса кӧтсэс тыро. 5-6 толэзь дыръязы быдэсак нимаз кариськозы, будэм березы секталазы 3 килограмм котыр луоз.  Тегъёс: Ижкар Зоопарк Удмуртия пӧйшуръёс  